I dag har Danmark underskrevet ACTA. Dette er ikke et blogindlæg jeg har lyst til at skrive for politik er ikke mit felt, men der har næsten været mediestille omkring tiltaget, og jeg synes det fortjener et spotlys og en diskussion.

Hvor tiltag som SOPA og PIPA har fået tid i medierne f.eks. det populære show The Daily Show og i anledning af blackout af f.eks. Wikipedia, så er ACTA røget ind under radaren - på trods af at ACTA kan i nogles øjne sammenlignes med de andre og er langt mere geografisk vidtrækkende. Tidligt underskrivende lande inkluderer: USA, Australien, Canada, Japan, Marokko, New Zealand, Singapore og Syd-Korea. I dag underskrev så Danmark og 21 andre EU-lande.

Et ord om ACTA fra dets modstandere:

Dette indhold kan kun vises hvis funktionelle cookies er accepteret.

Klik for at opdatere samtykke

I Polen har der været diskussioner om deres underskrivelse af ACTA, som har ført til større demonstrationer i landet og på de sociale medier er ACTA udnævnt til at være starten på enden af internettet.

Et ord om ACTA fra dets støtter...

* ACTA ensures people everywhere can continue to share non-pirated material and information on the web * ACTA does not restrict freedom of the internet. ACTA will not censor or shut down websites. * ACTA ensures that organised crime can be pursued when intellectual property is stolen - harming innovation, fair competition and destroying your jobs * ACTA is not about how we use the internet in our everyday lives. * ACTA allows people to continue using their social networks such as Twitter and Facebook just as they have in the past – no change. * Computers, iPads or iPhones will not be checked or monitored – ACTA is not Big Brother.

Jeg er tilbøjelig til at tro at sandheden om denne komplicerede lov ligger et sted midt imellem de to synspunkter, men det er tankevækkende at forhandlingen om denne "trade agreement" blev foretaget i stilhed og skulle lækkes før det kom til offentlighedens skue og at en franskmand har sagt op i protest og har kaldt processen omkring ACTA for udemokratisk.

ACTA kan have vidtrækkende konsekvenser og er ikke 100 % indført endnu. Europaparlamentet skal godkende ACTA før EU-landene kan være med og der har været en del aktivitet for at påvirke parlamentets medlemmer imod ACTA (og for - jeg kan ikke forestille mig at lobbyisterne har holdt fri her)... Europaparlamentets medlemmer som er imod har underskrevet en fælles udtalelse. På listen der har underskrevet er der en del danskere - og det er der også på listen af dem som ikke (endnu) har underskrevet..

Hvad siger du? ACTA - for eller imod?